Document ID: 32000R1369

Komission asetus (EY) N:o 1369/2000,
annettu 27 päivänä kesäkuuta 2000,
Kanariansaarten arvioidun hankintataseen ja tukien määrien vahvistamisesta naudanliha-alan tuotteiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 3 artiklan 4 kohdan ja 4 artiklan 4 kohdan,
sekä katsoo seuraavaa:
(1) Asetuksen (ETY) N:o 1601/92 mukaisesti on syytä vahvistaa naudanliha-alalle 1 päivästä heinäkuuta 2000 30 päivään kesäkuuta 2001 Kanariansaarten naudanlihan ja puhdasrotuisten siitoseläinten erityisen hankintataseen määrät.
(2) Näiden tuotteiden arvioidun hankintataseen määrät 1 päivästä heinäkuuta 1999 30 päivään kesäkuuta 2000 vahvistetaan komission asetuksessa (EY) N:o 1375/1999(3), sellaisena kuin se on muutettuna asetuksella (EY) N:o 308/2000(4). Naudanliha-alan tuotteiden tarpeen tyydyttämiseksi edelleen olisi vahvistettava kyseiset määrät 1 päivästä heinäkuuta 2000 30 päivään kesäkuuta 2001.
(3) Yhteisön tuen vahvistamista koskevien edellytysten soveltamisesta alan nykyiseen markkinatilanteeseen ja erityisesti kyseisten tuotteiden hintoihin tai noteerauksiin yhteisön Euroopan puoleisessa osassa ja maailmanmarkkinoilla seuraa, että Kanariansaarten hankintatuki olisi vahvistettava naudanliha-alan tuotteille liitteissä olevien määrien mukaisesti.
(4) Asetuksen (ETY) N:o 1601/92 mukaisesti hankintajärjestelmää sovelletaan 1 päivästä heinäkuuta. Tämän vuoksi on syytä säätää tämän asetuksen säännösten välittömästä voimaantulosta.
(5) Tässä asetuksessa säädetyt toimenpiteet ovat naudanlihanhallintokomitean mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 1601/92 2, 3 ja 4 artiklan soveltamiseksi naudanliha-alan arvioituun hankintataseeseen kuuluvien sellaisten tuotteiden määrät, jotka tapauksen mukaan vapautetaan tullista kolmansista maista tapahtuvan tuonnin osalta tai jotka saavat yhteisön markkinoilta lähtöisin oleville tuotteille myönnettävää tukea, vahvistetaan liitteessä I.
2 artikla
Liitteessä I tarkoitetuille ja yhteisön markkinoilta peräisin oleville tuotteille myönnettävien tukien määrät vahvistetaan liitteissä II ja III.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä kesäkuuta 2000.

Labels: 3
18
17
19